polyglot-tagger/wikipedia-language-snippets-filtered huggingface dataset:
పైరైట్ ను గాలిలో వేడి చెయ్యడం వలన ఐరన్ సల్ఫేట్ ఏర్పడి, దాన్నిఇంకా మరింతగా గాలిలో వేడి చేయడం వలన ఆక్సీకరణ వలన ఐరన్ సల్ఫేట్ 3) ఏర్పడును.ఇలా ఏర్పడిన ఐరన్ సల్ఫేట్ ను 480 వరకు వేడి చేసిన అది వియోగం చెందటంచే ఐరన్ ఆక్సైడ్, సల్ఫర్ ట్రైఆక్సైడ్ ఏర్పడును.ఇలా ఏర్పడిన సల్ఫర్ ట్రైఆక్సైడ్ ను నీటిలోకి పంపడం వలన కావల్సిన గాఢతలోసల్ఫ్యూరిక్ అమ్లం ఉత్పత్తి అగును.కాని ఈ విధానాకి అగుఖర్చు దృష్టా భారిస్థాయిలో గాఢఆమ్లాన్ని ఉత్పత్తి చేయుటకు అవరోధంగా మారినది.
ప్రయోగ శాలలో సల్ఫరును గాలిలో మండించి ఏర్పడిన సల్ఫర్ డయాక్సైడ్ వాయువును హైడ్రోజన్ పెరాక్సైడ్లో కరగించిన సల్ఫ్యూరిక్ ఆమ్లం తయారు అగును.
1900 ముందు నాటికి అధిక శాతం సల్ఫ్యూరిక్ ఆమ్లాన్ని సీసం చాంబర్ ప్రక్రియ విధానంలో ఉత్పత్తి చేసేవారు. 1940 వరకు కూడా అమెరికాలో ఉత్పత్తి అగు సల్ఫ్యూరిక్ ఆమ్లంలో 50% వరకు లెడ్ చాంబర్ ప్రాసెస్ పద్ధతిలోనే ఉత్పత్తి చేసేవారు.
శుద్ధమైన సల్ఫ్యూరిక్ ఆమ్లం నీటి యెడ చాలా ఆకర్షణ కలిగి ఉన్నందున, భూమి మీద నిర్జల/అనార్ద్ర స్థితిలో సల్ఫ్యూరిక్ ఆమ్లం లభించడం దుర్లభము. సజల సల్ఫ్యూరిక్ ఆమ్లం మాత్రం ఆమ్ల వర్షము లోని పదార్థాలలో ఒక పదార్థంగా లభిస్తుంది.గాలి లోని సల్ఫర్ డయాక్సైడ్, నీటిసమక్షంలో, వాతావరణ అక్సీకరణ వలన సల్ఫ్యురస్ ఆమ్లంగా ఏర్పడును.వాతావరణంలో సల్ఫర్ డయాక్సైడ్ సల్ఫర్ను కల్గిన ఇంధనాలు కోల్, నూనెలను మండించడం వలన ఏర్పడును.
సల్ఫ్యూరిక్ ఆమ్లం ఎక్కువ స్నిగ్ధత కల్గినను 34+, 4- అయాన్‌ల వాహకత్వం చాలాఎక్కువ.ఆమ్లంయొక్క అంతర్గత అణు ప్రోటాన్ –స్విచ్ యాంత్రికత వలన ఈ ఆమ్లం విద్యుతు యొక్క ఉత్తమ వాహకంగా పనిచేస్తోంది.ఈ ఆమ్లం చాలారసాయన చర్యలలో ద్రావణి గా ఉపయోగ పడుచున్నది.
1831లో బ్రిటిష్ వెనిగర్ వ్యాపార వేత్త పెరేగ్రిన్ ఫిలిప్స్ సంపర్క ప్రక్రియఅను కు యాజమాన్య హక్కును పొందాడు.ఈ విధానం సల్ఫర్ ట్రైఆక్సైడ్, సల్ఫ్యూరిక్ ఆమ్లాన్ని తయారు చేయుటకు తక్కువ ఖర్చుతో కూడినది. వర్తమానకాలంలో ఈ ప్రక్రియ విధానంలోనే ప్రపంచ వ్యాప్తంగా సల్ఫ్యూరిక్ ఆమ్ల ఉత్పత్తి జరుగుచున్నది.
అనార్ద్ర సల్ఫ్యూరిక్ ఆమ్లం డైఎలెక్ట్రిక్ స్థిరాకం 100 వరకుకల్గిఉన్న ధ్రువీయద్రావణం.అటో ప్రోటో లైసిస్ అనబడు ప్రోటోనేటింగు ద్వారా విఘటనము చెందు గుణం వలన ఈ ఆమ్లం ఉత్తమ విద్యుత్తు వాహకత్వం కల్గి ఉంది.
సల్ఫర్, ఆక్సిజన్, నీటిని ఉపయోగించి సంప్రాదాయ కాంటాక్ట్ ప్రక్రియ విధానంలో లేదా వెట్ సల్ఫ్యూరిక్ ఆసిడ్ ప్రాసెస్ లో సల్ఫ్యూరిక్ ఆమ్లాన్ని ఉత్పత్తి చేయుదురు.
సల్ఫ్యూరిక్ ఆమ్లం సోడియం క్లోరైడ్/సాధారణ ఉప్పుతో రసాయనచర్య వలన హైడ్రోజన్ క్లోరైడ్ వాయువును, సోడియం బైసల్ఫేట్ ను ఏర్పరచును: + 24 4 +
సల్ఫ్యూరిక్ ఆమ్లం డైబేసిక్ ఆమ్లం.ఇది క్షారాలతో చర్య జరిపినపుడు రెండు రకాల క్షారాలవణాలను: హైడ్రోజన్ సల్ఫెట్స్, సల్ఫెటులను ఏర్పరచును.
14 డిసెంబర్ 2014 - 12381 అప్ హౌరా - న్యూ ఢిల్లీ పూర్వ సూపర్‌ఫాస్ట్ ఎక్స్‌ప్రెస్ రైలు బండి ఉదయం 8.15 గంటలకు హౌరా వదిలిన తర్వాత 8.27 గంటలకు పట్టాలు తప్పింది. న్యూ ఢిల్లీ సరిహద్దుగా గల పూర్వ ఎక్స్‌ప్రెస్ హౌరా స్టేషన్ వదిలి తర్వాత, 11 స్లీపర్ కోచ్‌లు, ఒక చిన్నగది కారు . బయలు దేరిన కొద్దిసేపటికే లిల్లూ వద్ద పట్టాలు తప్పాయి. ఏ ప్రయాణీకులకు ఎటువంటి ప్రమాదం లేదా గాయం కాలేదని, రైల్వే అధికారులు తెలిపారు.
26 మే 2014 నాడు, గోరఖ్పూర్ - హిసార్ గోరఖ్‌ధాం సూపర్‌ఫాస్ట్ ఎక్స్‌ప్రెస్ గోరఖ్పూర్ వెళ్ళుతూ ఉండగా, ఉత్తరప్రదేశ్ రాష్ట్రంలోని సంత్ కబీర్ నగర్ జిల్లా లోని ఖలిలాబాద్ రైల్వే స్టేషను సమీపంలోని నిశ్చలంగా ఉన్న గూడ్స్ రైలు లోకి దూసుకుపోయింది. ఈ సంఘటనలో 40 మంది మరణించారు, 150 మంది పైగా గాయపడ్డారు.
13 ఫిబ్రవరి, 2015 న బెంగళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ రైలు బెంగుళూరు నుండి ఎర్నాకుళం ప్రయాణంలో వెళ్ళుతుండగా పట్టాలు తప్పింది. ఈ ప్రమాదంలో 10 మంది మరణించారు, 150 మందికి గాయాలయినాయి.భారతీయ రైల్వేలు యొక్క తుది నివేదిక ప్రకారం కేవలం 42 మందికి గాయాలయినట్లు, 9 మంది మరణించినట్లు పేర్కొన బడింది.
20 మార్చి, 2015న డెహ్రాడూన్ - వారణాసి జనతా ఎక్స్‌ప్రెస్ ఉత్తర భారతదేశంలోని ఉత్తరప్రదేశ్‌లోని బచ్చరావణ్ సమీపంలో పట్టాలు తప్పింది. దీని ఫలితంగా కనీసం యాభైఎనిమిది మంది మరణించారు, 150 మంది గాయపడ్డారు.
ఫిబ్రవరి 2013 - 12618 హజ్రత్ నిజాముద్దీన్ - పన్వేల్ మంగళ లక్షద్వీప్ సూపర్‌ఫాస్ట్ ఎక్స్‌ప్రెస్ రైలు మధ్య రైల్వే జోన్ లోని పన్వేల్ - రోహా రైలు మార్గములో నెలకొని ఉన్న పెన్ రైల్వే స్టేషన్ వద్ద పట్టాలు తప్పింది. ఈ ప్రమాదంలో ఎవరూ గాయపడ లేదు.
2 జనవరి 2010 నాడు, గోరఖ్పూర్ - హిసార్ గోరఖ్‌ధాం సూపర్‌ఫాస్ట్ ఎక్స్‌ప్రెస్ దట్టమైన పొగమంచు కారణంగా, నైరుతి లక్నో లోని కాన్పూర్ రైల్వే స్టేషనుకు 60 మైళ్ల దూరంలోని పాంకి రైల్వే స్టేషను సమీపంలో గోరఖ్‌ధాం ఎక్స్‌ప్రెస్, ప్రయాగ్‌రాజ్ ఎక్స్‌ప్రెస్ ఢీకొన్నాయి. ఈ కారణంగా పది మంది మరణించారు, 51 మంది గాయపడ్డారు.
ఇంద్రాయణి ఎక్స్ ప్రెస్ లో ప్రస్తుతం 2 ఎసీ చైర్ కార్లతో పాటు 8 సాధారణ రెండో శ్రేణి బోగీలు ఉన్నాయి. అదేవిధంగా రైలు పాసులు తీసుకున్న వారి కోసం ప్రత్యేకంగా రిజర్వు చేయబడిన మరో రెండు సాధారణ రెండో శ్రేణి రిజర్వుడు బోగీలున్నాయి. ఇవి కాకుండా మరో 5 అన్ రిజర్వుడు జనరల్ బోగీలు కూడా ఉన్నాయి. భారతీయ రైల్వే ప్రయాణికుల రద్దీని బట్టి బోగీల సంఖ్య పెంచడం, తగ్గించడం చేయవచ్చు.
ముంబయి సి.ఎస్.టి నుంచి బయలు దేరే ఆరు ట్రైన్లలో ఇంద్రాయణి ఎక్స్ ప్రెస్ అన్నింటికంటే ముందుగా బయలుదేరుతుంది, తిరుగు ప్రయాణంలో మాత్రం అన్ని రైళ్ల కంటే చివరగా పుణె జంక్షను నుంచి బయలుదేరుతుంది. ఈ తరహా విధానం వల్ల ప్రయాణికులు ముంబయి సి.ఎస్.టి నుంచి పుణెకు వెళ్లి పనులు పూర్తి చేసుకుని ఇదే రైలులో మళ్లీ తిరుగుప్రయాణం కావడానికి సౌకర్యంగా ఉంటుంది.
ఇంద్రాయణి ఎక్స్ ప్రెస్ రైలు నడిచే మార్గమంతా పూర్తిగా విద్యుదీకరణ చేయబడింది. అదనంగా ఈ రైలుకు డీజిల్ ఇంజిన్ కూడా ఉంటుంది. గుత్తి ఆధారంగా రూపొందించిన డబ్లు.డి.ఎం-3డి సామర్ధ్యం గల ఈ ఇంజిన్ ఏకథాటిగా రైలును ముంబయి సి.ఎస్.టి.వరకు తీసుకుపోగలుగుతుంది. అత్యంత సామర్థ్యం గల ఈ ఇంజిన్ ఇంద్రాయణి ఎక్స్ ప్రెస్ కు అదనపు ఆకర్షణగా చెప్పుకోవచ్చు.
ఇంద్రాయణి సూపర్‌ఫాస్ట్ ఎక్స్‌ప్రెస్ భారతీయ రైల్వే ఆధ్వర్యంలో ముంబయి సి.ఎస్.టి నుంచి పూణె జంక్షను వరకు నడుపబడుతోన్న 22105/22106 నెంబరు గల సూపర్ ఫాస్ట్ ఎక్స్ ప్రెస్. దాదాపు 24 సంవత్సరాలుగా సూపర్‌ఫాస్ట్ ఎక్స్‌ప్రెస్ ప్రయాణికుల మన్ననలందుకుంటోంది. భారతీయ రైల్వే నడిపిస్తోన్న ముఖ్యమైన సూపర్ ఫాస్ట్ ఎక్స్ ప్రెస్ రైళ్లలో ఇది కూడా ముఖ్యమైనది.
మధ్య రైల్వే ద్వారా నడుపబడుతోన్న పుణె సోలాపూర్ ఇంటర్ సిటీ ఎక్స్ ప్రెస్ కు చెందిన ఓ బోగీని కూడా దీనికి అనుసంధానం చేస్తారు. తద్వారా సోలాపూర్ వాసులకు కూడా ఇంద్రాయణి సేవలందిస్తోంది.
పూణె సమీపంలోని ప్రఖ్యాత ఇంద్రాయణి నది పేరిట ఈ రైలును ప్రవేశపెట్టారు. ప్రారంభించినప్పటి నుంచి ప్రతిరోజు నిరంతరాయంగా ఇంద్రాయణి ఎక్స్ ప్రెస్ ప్రయాణికులకు సేవలందిస్తోంది.
1999 మే 5న అయిదుగురు భారత సైనికులను బంధించి, వారిని చిత్ర హింసలు పెట్టి చంపారు పాక్ సైనికులు. అక్కడి నుంచి మొదలైన పోరాటం చివరకు కార్గిల్ వార్ తో ముగిసింది. ఈ వార్ లో ఇండియా విజయం సాధించింది. అందులో డిజేంద్ర చూపిన తెగువ అంతా ఇంతా కాదు. పాకిస్థాన్ ఆక్రమించిన 15000 అడుగుల ఎత్తులో ఉన్న ద్రాస్ సెక్టారులోని 4590 పాయింటును తిరిగి స్వాధీనం చేసుకునే భాద్యతను డిజేంద్ర పనిచేస్తున్న రాజపుటాన రైఫిల్సుకు అప్పగించారు. ఇక్కడ మొదట పాకిస్థాన్ దే పైచెయ్యి అయ్యింది. ఈలోపు శ్రీనగర్ లోని మరొక ఆపరేషన్ ముగించుకుని వచ్చిన డిజేంద్ర ఆ బెటాలియన్ కు నాయకత్వం వహించారు. తను ఒక్కడే తో పాకిస్థాన్ సైనికులను అడ్డుకుని, మరొక దారిలో మన సైనికులను ఆ ప్రాంతానికి చేరేల చేసి, కేవలం రెండు రోజులలో 4590 పాయింటును ఆక్రమించాడు. తన ఒళ్ళంతా బుల్లెట్ గాయాలతో రక్తస్రావమవుతున్నప్పటికీ ఒంటి చేత్తో 48 మంది పాకిస్థాన్ సైనికులను చంపి జూన్ 13, 1999 రోజున 4590 పాయింటులో మన మువ్వన్నెల జెండా ఎగుర వేసి జాతి గౌరవాన్ని నిలబెట్టాడు.
ఆయన రాజస్థాన్ రాష్ట్రంలోని లికర్ జిల్లాకు చెందిన నీమ్-క-తానా తహసీల్ నందలి జలారా గ్రామ నివాసి. ఆయన జాట్ కుటుంబంలో 3 జూలై 1969 న జన్మించారు. ఆయన తల్లిపేరు రాజ్‌కౌర్. ఆమె తండ్రి బుజన్ శరావత్ సాతంత్ర్య సమరయోధుడు. వారు హర్యానా రాష్ట్రంనందలి మహేంద్రగడ్ జిల్లాలోని లారనౌల్ తహసీల్ లో సిరోహీ భాలీ గ్రామంలో నివసించేవారు. బుజన్ శరావత్ సుభాష్ చంద్రబోస్ స్థాపించిన అజాద్ హింద్ ఫౌజ్ లో సైనికునిగా పనిచేసి రెండవ ప్రపంచ యుద్ధంలో వీరమరణం పొందారు. డిజేంద్ర కుమార్ యొక్క తండ్రి శివదాన్ సింగ్ ఆర్య సమాజం యొక్క సభ్యుడు. ఆయన దేశ స్వాతంత్ర్యోద్యమ సమయంలొ ప్రజలను చైతన్యపరచుటకు గ్రామగ్రామాలు పర్యటించారు. ఆయన భారత సైన్యంలో పనిచేసారు. ఆయన 1948 లో ఇండో పాక్ యుద్ధంలో తీవ్రంగా గాయపడ్డారు. డిజేంద్ర కూమర్ కు ఒక కుమార్తె , ఇద్దరు కుమారులు . మహావీర్ జైపూర్ లోని శంకర్ పాఠశాల విద్యార్థి, జాతీయ బాస్కెట్ బాల్ క్రీడాకారుడు. జపేందర్ ధిల్లీ టెక్నలాజిల్ విస్వవిద్యాలయ విద్యార్థి. సమిత జాతీయ కబాడ్డీ క్రీడాకారిణి.
డిజేంద్ర కుమార్ భారత సైనికదళంలో రాజపుతన రైఫిల్స్ రెజిమెంటు యొక్క రెండవ బెటాలియన్ లో మాజీ సభ్యులు. ఆయనకు 1999 ఆగష్టు 15 న మహావీర చక్ర పురస్కారం భారతదేశ ప్రభుత్వం నుండి లభించింది. ఆయన కార్గిల్ యుద్ధంలో అసమాన ధైర్యసాహసాలను ప్రదర్శించారు. ఆయన 2005 జూలై 31 న పదవీవిరమణ చేసారు.
ఆయన సెప్టెంబర్ 3, 1985 న రాజపుతన రైపిల్స్ యొక్క రెండవ బెటాలియన్ లో వృత్తి జీవితం ప్రారంభించారు. శిక్షణ పూర్తయిన తదుపరి ఆయన బెటాలియన్ సైనికులను కాశ్మీరు లో నియమించారు. 1987లో ఆయన "ఇండియా పీస్ కీపింగ్ ఫోర్స్" కు ఎంపికయ్యారు. ఆయన శ్రీలంక లోని ఆపరేషన్ పవన్ లో పాల్గొన్నారు.
నానో- అనగా ఒక యూనిట్ లోని బిలియన్ భాగము. పదార్దం యొక్క పరిమాణం 1 నుండి 100 నానో మీటర్ మద్యలో అనగా నానో స్థాయిలో వుంటే ఆ పదార్దాలను నానో పదార్దాలు లేక నానో కణములు అంటారు. నానో పదార్థాలు వాటి సమూహ పదార్థాల కంటే ప్రత్యేకమైన భౌతిక, రసాయన గుణాలను కలిగిఉంటాయి. ఉదాహరణకు, నానో బంగారు కణాలు బంగారు వర్ణంలో కాకుండా ఎర్రని వర్ణం కలిగి ఉంటాయి. ప్రస్తుతం అనేక రకాల నానో పదార్దాలను విభిన్న పరిమాణాలతో, ఆకారాలలో తయారు చేస్తున్నారు. అవి గ్రాఫేన్‌, నానో గొట్టాలు, నానో ఫైబర్స్, నానో తీగలు, నానో కణాలు మొదలైనవి.
ఈ విధానములో మైక్రాన్‌ పరిమాణంలో వున్న కణాలతో ప్రారంభించి, నానో పరిమాణంలో ఉండే కణాలను రూపొందిస్తారు. అనేక పద్ధతుల ద్వారా నానో పదార్దాలను తయారు చేస్తారు. ఈ పద్ధతిలో నానో పదార్దాలను రుపొందించడానికి స్థూల స్థాయిలో వున్న పదార్దాలను కోయుట, చెక్కుట, పోతపోయుట వంటి ప్రక్రియలను అవలంబిస్తారు. ఈ పద్ధతికి కొన్ని పరిమితులు ఉన్నాయి.
తెలుగు భాషకి, ఆధునిక అవసరాలకి సరిపోయే, ఒక నిఘంటువు , పర్యాయపద కోశం , శైలి లక్షణ గ్రంథం ఉండాలన్నది నిర్వివాదాంశం. వీటికి తోడు కాలంతో మారుతూన్న భాష స్వరూపానికి అద్దం పడుతూ ఒక ఆధునిక వ్యాకరణం కూడా ఉంటే బాగుంటుంది.
వేమూరి తెలుగు-ఇంగ్లీషు నిఘంటువు ను విజ్ఞానశాస్త్ర రచయిత వేమూరి వేంకటేశ్వరరావు గారు రచించారు. ఇది 2002 లో ప్రచురింపబడింది.
హుయియుయాన్ ఒక బౌద్ధ భిక్టు. ఈయనే డాంగ్లిన్ దేవాలయాన్ని నిర్మించాడు. లూషన్ పర్వత ప్రాంతానికి హుయి వచ్చినప్పుడు బౌద్ధ దేవాలయ నిర్మాణం ఆలోచన ఆయనకు లేదు. ఒకరోజు రాత్రి ఆయనకు బుదుడు కలలో కనిపించి లూషన్ పర్వతం మీదనే బౌద్ధవిహారం నిర్మించమని ఆదేశించాడని, ఆరోజు రాత్రే భయంకరమైన పెనుగాలులు వీచి భూమి నుండి చెట్లు వేళ్ళతో సహా పెళ్లగించుకుని పైకి వచ్చి ఒరిగిపోయాయని, ఆ విధంగా విహార నిర్మాణానికి కావలసిన కలప కూడా లభించిందని జనశ్రుతి. బౌద్ధంలో వున్న అనేక శాఖల్లో లోటస్ సెక్ట్ ఒకటి. ఈ పరిశుద్ధభూమి శాఖకు హుయి ఆద్యుడు. చైనాలో ఎక్కువమం బౌద్ధులు ఈ శాఖలోనే ఉన్నారు. పరిశుద్ధభూమి శాఖతోపాటే డాంగ్లిన్ బౌద్ధవిహార కూడా దినదిన ప్రవర్ధమానమైంది.
తూర్పు చైనాలో జియాంక్సి ప్రావెన్సీలో క్సింగీ కౌంటీలో జియూ జియాంగ్ నగరంలో డాంగ్లిన్ దేవాలయం ఉంది. ఈ దేవాలయం సమీపంలో ప్రపంచంలో ఎత్తయిన బుద్ధుని కంచు విగ్రహం ఉంది. ఆరుబయట స్థలంలో 48 మీటర్ల ఎత్తు కలిగిన ఈ బుద్ధ కంచు విగ్రహాన్ని "అమితాభ బుద్ధ" అని పిలుస్తారు. ఈ విగ్రహానికి 48 కిలోల బరువు గల బంగారు దుస్తులు ధరింపచేశారు. ప్రపంచంలో వున్న కంచు విగ్రహాల్లోకెల్లా అత్యంత ఎత్తయిన ఈ విగ్రహం ఒక విశేషమైతే, ఇక్కడి డాంగ్లిన్ పర్వత బౌద్ధ దేవాలయ చరిత్ర ఎంతో ప్రాచీనమైనదే కాక, విశిష్టమైనది కూడా.
జియాంగ్ జింగ్ నగరానికి 20 కిలోమీటర్ల దూరంలో వున్న డాంగ్లిన్ దేవాలయం క్రీస్తుశకం 386లో నిర్మితమైంది. ఈ విహారకు ప్రకృతి ఉత్పాతాలు, అనేక ఆటుపోట్లు ఎదురయ్యాయి బౌద్ధుల త్యాగనిరతి, దృఢ దీక్షా సంకల్పాల వల్ల ఈ విహార పునర్నిర్మితమై చెక్కుచెదరకుండా రక్షింపబడింది. దేవాలయం ఆర్థిక వెసులుబాటుకు గాను సమీపంలో ఒక గ్రామం ఉంది. డాంగ్లిన్ దేవాలయం చుట్టుపక్కల అనేక సంస్థలు, ప్రదేశాలు, కట్టడాలు, ఉద్యానవనాలున్నాయి వీటన్నింటీనీ డాంగ్లిన్ పేరుతో వ్యవహరిస్తారు.
డాంగ్లిన్ బౌద్ధవిహారంలో వుండే వేలాది బౌద్ధభికులు సంవత్సరాల తరబడి తాత్విక పరిశోధనలు చేసి అమూల్య గ్రంథాలను రచించారు. జపాన్ బౌద్ధ తత్వజ్ఞులతో తమ భావ వీచికలను పంచుకున్నారు. డాంగ్లిన్ బౌద్ధవిహార నిర్మాణానికి ప్రపంచంలోని బౌద్ధులందరూ విరాళాలు పంపారు. డాంగ్లిన్ మందిరంతోపాటు, "అమితాభ బుద్ధ కంచువిగ్రహం 2013 మార్చి 6 నాటికి పూర్తయింది. మొత్తం ఈ మందిర నిర్మాణానికి 1,61,00,000 డాలర్లు ఖర్చయ్యాయి.
చైనాలో భౌద్దానికి సంబంధించి మూడు అంతర్జాతీయ సమాచార కార్యాలయాలున్నాయి. వాటిల్లో ఒకటి డాంగ్లిన్ విహారం. రెండవది సన్హే కార్యాలయ విహారం, మూడవది యుంజూ పర్వత కార్యాలయం.
డాంగ్లిన్ దేవాలయం పునర్నిర్మాణం జరిగిన నాటినుండి సందర్శించే బౌద్ధుల, పర్యాటకుల సంఖ్య పెరిగింది. ఈ దేవాలయ నిర్మాణం వెనుక వున్న కథనాన్ని ప్రజలు ఆసక్తికరంగా చెప్పకుంటూ వుంటారు.
డాంగ్లిన్ దేవాలయం అంటే హిందూ ఆధ్యాత్మిక అర్థంలోని నిర్వచనం ఇక్కడ సరిపోలదు బౌద్ధ సంప్రదాయాల ప్రకారం బౌద్ధభిక్షువులు, బౌద్ధ బోధనల అధ్యయనం, విపశ్యనా ధ్యానం. వివిధ దేశాల్లోగల బౌద్ధ విహారాలు-అధ్యయన కేంద్రాలతో సంబంధాలు బౌద్ధ ఆహార విహరాదుల ఇత్యాది కార్యక్రమాలు జరిగే కేంద్రంగా అర్థం చేసుకోవాల్సి ఉంది.
బుద్ధునికి గౌరవ సూచకంగా దాదాపు అన్ని బౌద్ధవిహారాల్లో నిర్మించే ప్రధాన సభాస్థలికి "మహావీర హాల్" అని పేరు పెడతారు. కానీ డాంగ్లిన్ మందిరంలో మాత్రం షెన్యూన్ హాల్ అని పేరు పెట్టారు. అంటే బుద్ధుడు ఆశీర్వదించిన హాలు అని అర్థం.
డాంగ్లిన్ దేవాలయం చైనా దేశంలోని జియాంగ్సీకి చెందిన జియుజియాంకు 20 కి.మీ దూరంలో ఉన్న భౌద్ద క్షేత్రం. దీనిని సా.శ. 386లో నిర్మించారు.
ఆంధ్ర ప్రదేశ్ దళిత ఉద్యమ చరిత్ర : దీనిని హైదరాబాద్ బుక్ ట్రస్ట్ వారు ప్రచురించారు. (ఆంగ్ల మూలం : దలిత్స్ స్ట్రగుల్ ఫర్ ఐడెంటిటి, రచన డా. యాగాటి చిన్నా రావు)
భారత రాజ్యాంగం – దేశానికి మూల స్తంభం : ఆంగ్ల మూలం : ది ఇండియన్ కాన్స్టిట్యూషన్- కార్నర్ స్టోన్ ఆఫ్ ఎ నేషన్, రచన : గ్రాన్ విల్ ఆస్టిన్
తిరగబడ్డ తెలంగాణ- దొరలను దించాం- నిజాంను కూల్చాం; ఆంగ్లమూలం: ఎగైనెస్ట్ దొర అండ్ నిజాం – పీపుల్స్ మువ్ మెంట్ ఇన్ తెలంగాణ, రచన ఇనుకొండ తిరుమలి
ఆయన స్వస్థలం వరంగల్. 1980 నుంచీ హైదరాబాద్లో ఉంటున్నారు. కొన్ని కథలు, రేడియో నాటికలు రాశారు. ఆర్ టీ సి ప్రస్థానం మాసపత్రికకు రెండు దశాబ్దాల పాటు సంపాదకత్వం వహించారు. హైదరాబాద్ బుక్ ట్రస్ట్ కూ మరికొన్ని ఇతర సంస్థలకూ అనువాదాలు చేస్తున్నారు. వరకట్న మరణాలపై రాసిన "అపరాజిత" అనే రేడియో నాటకానికి 1988 లో ఆకాశవాణి జాతీయ స్థాయి తృతీయ ఉత్తమ రచన బహుమతి, "ఆంధ్ర ప్రదేశ్ దళిత ఉద్యమ చరిత్ర " అనే అనువాదానికి 2010 లో కేంద్ర సాహిత్య అకాడమీ అనువాదక బహుమతి లభించాయి. 50 కి పైగా కథలు, 20 కి పైగా రేడియో నాటికలు, కొన్ని టి.వి నాటికలు, కవితలు వ్రాసారు. పలు కథలకు కవితలకు వివిధ బహుమతులు అందుకున్నారు.
ప్రభాకర్ మందార తెలుగు రచయిత, అనువాదకుడు. ఆయన యాగాటి చిన్నారావు ఆంగ్లంలో వ్రాసిన దళిత్‌ స్ట్రగుల్‌ ఫర్‌ ఐడెంటిటీ యొక్క తెలుగు అనువాదాన్ని ఆంధ్ర ప్రదేశ్‌ దళిత ఉద్యమ చరిత్ర పేరుతో చేసారు. ఈ అనువాదానికి గాను ఆయనకు 2009 లో కేంద్ర సాహిత్య అకాడమీ పురస్కారం లభించింది. ఈ అవార్డును 20 ఆగస్టు 2010 న పనాజీ లో జరిగిన కార్యక్రమంలో కేంద్ర సాహిత్య అకాడమీ అధ్యక్షులు సునీల్ గంగోపాధ్యాయ ప్రదానం చేసారు.
కేంద్ర సాహిత్య అకాడమీ అనువాద బహుమతి 2009 సంవత్సరానికి సంబంధించింది. 2010లో గోవాలో జరిగిన కార్యక్రమంలో అకాడమీ అధ్యక్షులు శ్రీ సునీల్ గంగోపాధ్యాయ ప్రధానం చేసారు.
తెలుగులో కేంద్ర సాహిత్య అకాడమీ పురస్కారం పొందిన వారందరినీ వంగూరి ఫౌండేషన్ ఆఫ్ అమెరికా వారు 2011 నవంబరులో హైదరాబాద్ త్యాగరాయ గానసభలో విశిష్ట రీతిలో సత్కరించారు.
భార్యాభర్తల మధ్య నెలకొన్న అభిప్రాయభేదాలను పరిష్కరించి, సయోధ్య నెలకొల్పి, వారికి తగు సలహాలు/సూచనలు ఇచ్చి విడాకులను నివారించటానికి
వరకట్న వేధింపు చట్టాలకు బలి అయిన పురుషులలో మానసిక సంఘర్షణలను పారద్రోలి, వారి ఆత్మహత్యా ప్రయత్నాలకు అడ్డుకట్ట వేయటానికి
అవకాశవాద/స్వార్థపూరిత, స్వప్రయోజనాల కోసం కాపురాలను కూల్చటానికి సిద్ధపడే న్యాయవాదుల చేతుల నుండి బాధిత పురుషులను రక్షించటానికి, వారి న్యాయ పోరాటాలు సరియైన దిశలో పెట్టటానికి, వారికి అవసరమైన చేయూతనివ్వటానికి
చట్ట/న్యాయ వ్యవస్థలు స్త్రీలు అసత్యాలు పలుకరనే అభిప్రాయం కలిగి ఉంటాయని, ఈ అభిప్రాయమే బాధిత పురుషులకు గొడ్డలిపెట్టు అయినదని సేవ్ ఇండియా ఫ్యామిలీ స్థాపకుడు స్వరూప్ సర్కార్ ఆగస్టు నెలలో నాగ్‌పూర్లో జరిగిన సమావేశంలో అభిప్రాయపడ్డారు. ఇదే సమావేశంలో వాస్తవ్ ఫౌండేషన్ కార్యకర్త భారతదేశపు చట్టం స్త్రీలనే బాధితులుగా పురుషులే బాధించేవారిగా పరిగణించబడటం వల్లనే ఈ సమస్య వచ్చిపడినదని, సర్వేలలో కూడా ఈ అభిప్రాయం సమాజంలో కూడా పాతుకుపోయినట్లు తెలిపినవని, వరకట్న వేధింపు చట్టం, గృహ హింస చట్టం, మాన భంగ చట్టం ఈ దేశంలో అత్యధికంగా దుర్వినియోగం అవ్వబడే చట్టాలని తెలిపారు. కు చెందిన కుమార్ జాగీర్దార్, తండ్రికన్నా కూడా తల్లే బిడ్డకు ఉత్తమ సంరక్షకురాలిగా చట్టాలు భావిస్తున్నవని, ఒక శిశువు యొక్క స్థూలాభివృద్ధికి తల్లిదండ్రులిరువురూ అవసరమనే వాస్తవాన్ని చట్టాలు విస్మరిస్తున్నవని, ఈ దేశపు ఆదాయపు పన్నులో 82% పురుషుల నుండే వస్తోన్నా, వారి సమస్యలు మాత్రం ఎవరికీ పట్టలేదని వ్యాఖ్యానించారు.
జస్లీన్ కౌర్ వీడియో వివాదం పై వార్తా ఛానెళ్ళు అన్నీ ముద్దాయి సరవ్ జీత్ సింగ్ కు శాపనార్థాలు పెడుతోండగా, లఘు చిత్ర రూపకర్త అయిన దీపికా భరద్వాజ్ అనే స్త్రీ మాత్రం రెండు వైపులా వినకుండా కేవలం ఒక స్త్రీ పురుషుడిపై చేసే లైంగిక వేధింపుల ఆధారంగానే అతను ఆమెను లైంగికంగా వేధించాడనే నిర్ధారణకు రావటం అసమంజసమని అవే వార్తా ఛానెళ్ళలో తెలిపారు. జస్లీన్ కౌర్ విషయంలో జరిగినది కేవలం ఒక వాదులాట మాత్రమేననీ, వాదులాటకూ, వేధింపుకూ తేడా ఉండేది మనం గమనించాలన్నారు. స్త్రీవాదులచే నిష్కర్షగా విమర్శింపబడుతోన్ననూ, పురుషుల హక్కుల కోసం పోరాడే ఈ స్త్రీలు మాత్రం వారెంచుకొన్న మార్గాన్ని వీడలేదు. వీరికి సన్నిహితులైన పురుషులు తప్పుడు వరకట్న వేధింపు వ్యాజ్యాలలో, తప్పుడు మానభంగ వ్యాజ్యాలలో స్త్రీల చేతే ఇరికించబడటం కళ్ళారా చూసిన వీరు, ఈ మార్గాన్ని ఎంచుకొన్నారు. ఈ చట్టాల దుర్వినియోగం పురుషులకే కాక, అత్త/ఆడపడుచు స్థానాలలో ఉన్న స్త్రీలకు కూడా శాపం కావటంతో ఈ మహిళలు ఈ చట్టాల దుర్వినియోగం ఆగాలని కోరుకొంటున్నారు.
సేవ్ ఇండియా ఫ్యామిలీ ఫౌండేషన్ నవంబరు 19, అంతర్జాతీయ పురుషుల దినోత్సవంగా జరపాలని ప్రకటించింది. అనుకొన్న ప్రకారం జంతర్ మంతర్ వద్ద ఈ దినోత్సవాన్ని జరిపినది. భారతదేశంలో మొట్టమొదటి సారిగా పురుషుల దినోత్సవం జరుపబడ్డది. ఈ సందర్భంగా స్త్రీ హక్కుల పోరాటాలు చేసేవారు రహస్యంగా మాంసాన్ని భుజించే జంతు హక్కులు పరిరక్షకులు వంటి వారని గేలి చేసినది. భారతదేశంలో పోలియోను నిర్మూలించినట్లు నేషనల్ కౌన్సిల్ ఆఫ్ వుమెన్, ప్రతి ఇంటినుండి భర్తలను తరిమికొట్టే రోజు త్వరలోనే రానున్నదని తెలిపినది. శతాబ్దాలుగా భారతీయ సంఘం స్త్రీల పట్ల ప్రదర్శించిన వివక్ష వాస్తవమేనని, కానీ ఈ చారిత్రక అసమానతలను సరి చేయటానికి చట్టపరమైన చర్యలు చేపట్టటం మాత్రం తప్పిదమని పురుష హక్కుల సంఘాలు తెలిపినవి. సేవ్ ఇండియన్ ఫ్యామిలీ ఫౌండేషన్ కు చెందిన స్వరూప్ సర్కార్ ఈ విధంగా వ్యాఖ్యానించారు.
2015 దీమాపూర్ సామూహిక హత్య, రోహ్‌తక్ సోదరీమణుల వీడియో వివాదం, జస్లీన్ కౌర్ ఉదంతాలు జరిగిన తర్వాత పురుష హక్కుల సంఘాలు "అసలు భారతీయ పురుషుడికి వీధుల్లో రక్షణ ఉన్నదా?" అనే ప్రశ్నను లేవనెత్తినవి. ఇటువంటి పరిస్థితులలో పురుషులు స్త్రీలకు ఏ విధంగానూ సహాయపడదలచుకోలేరు అని తెలిపినది. మన సంఘంలో స్త్రీలకు గౌరవమివ్వటం పురుషులకు మాత్రమే నేర్పుతామని, అదే స్త్రీలకు పురుషులకు గౌరవమివ్వటం నేర్పమని ఈ ధోరణి మారాలని సేవ్ ఇండియా ఫ్యామిలీ ఫౌండేషన్ కు చెందిన జ్యోతీ తివారీ తెలిపారు. ఇటువంటి విషయాలలో ప్రసార మాధ్యమాల పాత్రను విస్మరించలేమని, వాస్తవాలను తెలుసుకోకుండానే గోరంతలను కొండంతలుగా చూపటం, పురుషులందరినీ ఒకే గాటికి కట్టివేయటం వంటి వాటితో పరిస్థితులు మరింత ప్రమాదకరంగా మారే అవకాశం ఉన్నదని అదే సంస్థకు చెందిన సుజిత్ దేశ్ పాండే అభిప్రాయపడ్డారు.
హాస్యానికై కిట్ప్లై తాము రూపొందించిన వాణిజ్య ప్రకటనలో శోభనం నాడు కిర్రుమంచాన్ని వేసినందుకు వధువు వరుణ్ణి చెంపదెబ్బ కొట్టటం సేవ్ ఇండియా ఫ్యామిలీ ఫౌండేషన్ విమర్శించింది. కారణాలను ఈ విధంగా పేర్కొన్నది:
26 ఆగస్టున సేవ్ ఇండియా ఫ్యామిలీ ఢిల్లీలోని జంతర్ మంతర్ వద్ద చట్టపరమైన తీవ్రవాదానికి వ్యతిరేకంగా ప్రదర్శన నిర్వహించింది. స్త్రీవాదం పురుషులను బలిపశువులు చేసేంత పురోగతి సాధించినదది తేటతెల్లం చేసినది. సంసారంలోని చిన్న చిన్న పొరపొచ్చాలను కూడా గృహ హింస చట్టంలోనే బంధించబడుతోన్నవని, ఇది భారతీయ వివాహ వ్యవస్థను దెబ్బ తీస్తోన్నదని, అప్పటి స్త్రీ-శిశు సంక్షేమ మంత్రి రేణుకా చౌదరిని, నేషనల్ కమిషన్ ఫర్ వుమెన్ ఛెయిర్ పర్సన్ గిరిజా వ్యాస్ ను, అత్యున్నత న్యాయస్థాన న్యాయవాది ఇందిరా జై సింఘ్ ను దుయ్యబట్టినది. ఫలితంగా విడాకులు తీసుకొన్న తల్లి పంచన పెరిగే సంతానం పెరిగిపోతోందని, తండ్రిలోని సంఘానికి ఈ పరిణామాలు దారి తీస్తోన్నాయని ఈ సంస్థ ప్రతినిధులు హెచ్చరించారు.
గౌరవప్రదంగా బ్రతికే పురుషుని వ్యక్తిత్వం పై బురద జల్లటం, అతణ్ణి శారీరకంగా/మానసికంగా వేధించటం, చట్టాలను ఆయుధాలుగా చేసుకొని వారిని బెదిరించటం నాణేనికి ఒక వైపు అయితే, సంతానం ఉన్నచో, పురుషుడిని వారికి దూరం చేయటం మరొక వైపు. సంతానం బాధ్యతలను కోర్టులు భార్యకే అప్పజెప్పటం, చాలా తక్కువ సమయం భర్తకు సంతానంతో గడిపే సమయాన్ని అనుమతించటం, వంటి వాటితో భర్త స్థానంలో ఉన్న పురుషుడు మరింత వేదనకు లోనౌతున్నాడని, తాము ఈ దిశగా కృషి చేస్తున్నామని, భర్తకు కూడా సంతానం పై సమాన హక్కులు ఉన్నాయని, పండుగ-పబ్బాలకు భర్త తన సంతానాన్ని తన ఇంటికి తీసుకువెళ్ళి వారితో సంతోషంగా గడిపే వెసులుబాటు కల్పించేలా తాము శ్రమిస్తున్నామని ఛైల్డ్స్ రైట్స్ అండ్ ఫ్యామిలీ వెల్ఫేర్ సంస్థ తెలిపినది.
అమెరికా సంయుక్త రాష్ట్రాలు అమలు చేయబోయే మహిళలపై హింసకు అంతర్జాతీయ చట్టం ను నిరసిస్తూ ప్రపంచవ్యాప్తంగా పురుషులను కూడగట్టుకొని వాషింగ్టన్, డి.సి. లోని ఆ దేశపు కాంగ్రెస్ తో చర్చించటానికి ఉమా కిరణం బయలుదేరినది. ఈ చట్టం ప్రకారం బాధితులు రక్షించబడి, నేరస్థులు శిక్షించబడతారు. పాశ్చాత్య విలువలను భారతదేశం పైన రుద్దవద్దని, పురుషబాధితులను కూడా గుర్తించాలని ఉమా అభిప్రాయపడ్డారు. లైంగికత పై సాంఘిక అవగాహన కుంటుపడి ఉన్నదని, పురుష లైంగికత సంకుచితంగా అర్థం చేసుకొనబడి ఉన్నదని, పురుష లైంగికతను నిత్యం ఎగతాళి చేయబడటం, దానికి నేరపు రంగును పులమాలని చూడటం వంటి వలన సమస్యను మరింత జటిలం చేస్తున్నాయన్నారు. వారి మాటలలో,
ఢిల్లీ కౌన్సిల్ ఆఫ్ వుమెన్ కు చాలా మంది పురుషుల నుండి తమ భార్య తమను మానసిక, శారీరక, ఆర్థిక, లైంగిక, ఆస్తి, విడాకు వేధింపులు పెడుతోందని ఇబ్బడి ముబ్బడిగా ఫిర్యాదులు చేశారు. వాస్తవానికి ఈ సంస్థ కేవలం " స్త్రీల హక్కులను కాపాడటానికి స్థాపించబడిననూ, ఫిర్యాదులు సంఖ్య ఎక్కువగానే ఉండటంతో, ఈ ఫిర్యాదులు వాస్తవదూరం కాకపోవటంతో చేసేది లేక పురుషుల హక్కులపై కూడా ఈ సంస్థ దృష్టి సారించవలసి వచ్చింది. సౌమ్యమైన విషయం అయితే దంపతులను వారి తల్లిదండ్రులతో చర్చించి, కౌన్సిలింగ్ నిర్వహించి ఢిల్లీ లీగల్ సర్వీసెస్ అథారిటీ మధ్యవర్తిత్వానికి పంపినది. కేసు కఠినమైనది అయితే స్థానిక పోలీస్ స్టేషనులో ఎఫ్ ఐ ఆర్ నమోదు చేయించింది.
స్త్రీవాదులు చేసే వాదనకు భిన్నంగా, లైంగిక వేధింపుల/గృహ హింస వ్యాజ్యాలలో బాధితులుగా చెప్పుకొనే స్త్రీలు వారు తమ వ్యాజ్యాలను వెనక్కు తీసుకోకపోవటానికి కారణం స్త్రీల పై ద్వేషం కాదని, ఇవి ధనవ్యామోహంతో బనాయించబడ్డ కేసులని పురుషుల హక్కుల కోసం పోరాడే స్త్రీలు తెలుపుతారు. పురుషులే ఎక్కువ ఆత్మహత్యలకు పాల్పడుతోన్న, పురుషులపైనే ఎక్కువగా హింస జరుపబడుతోన్న ప్రస్తుత తరుణంలో దృష్టి కేంద్రీకరించవలసినది స్త్రీ/స్త్రీ లైంగికత/స్త్రీ హక్కుల పైన కాదని, పురుషులు/పురుషుల లైంగికత/పురుషుల హక్కుల పైనేనని వీరు తెలిపారు. సహాయనిధులలో సైతం ఎక్కువ భాగం స్త్రీ సంక్షేమ సంస్థలకే కేటాయించబడుతోందని తెలిపారు.
స్త్రీ-శిశు సంక్షేమ శాఖ 53% శాతం బాలులు అత్యాచారాలకు గురి అవుతున్నట్లు తేల్చినా ప్రతి ఒక్కళ్ళూ బాలికల/స్త్రీలపై జరిగే అత్యాచారాలనే ప్రస్తావిస్తారు గానీ, బాలుర విషయంలో మాత్రం మిన్నకుంటారు.
పురుషుల హక్కులను కాపాడేందుకు స్త్రీలు సైతం కదం తొక్కటం అందరినీ విస్మయానికి గురి చేసినది. పురుషుల సమస్యల నుండి పురుషులను విముక్తులు చేస్తేగానీ, స్త్రీలు తమ సమస్యల నుండి విముక్తులు కాలేరని తెలిపారు. పురుషుల లైంగికతను సంఘం చాలా తప్పుగ అర్థం చేసుకొన్నదని, పురుష లైంగికతను ఎగతాళి చేయటం, పురుష లైంగికతకు నేరపు రంగును పులమటం మరిన్ని సమస్యలకు దారి తీస్తాయని స్పష్టం చేశారు. పురుష లైంగికత గురించి పురుషుల కంటే కూడా, పురుషుల హక్కుల కొరకు పోరాడే స్త్రీలే ఎక్కువగా అర్థం చేసుకొన్నారు.
ఢిల్లీకి చెందిన, అత్యున్నత న్యాయస్థానంలో న్యాయవాదిగా పనిచేస్తున్న సుప్రీ రాం ప్రకాష్ చుగ్, 1988 లోనే తన సంస్థ ను స్థాపించారు. ఈ సంస్థ స్థాపనకు ముఖ్య కారణం "భార్యచే హింసించబడుతున్న లేదా బెదిరించబడుతున్న భర్తను రక్షించటానికి చట్టాలు లేవు. వరకట్న నిరోధక చట్టాలు స్త్రీ పక్షపాతంగానే ఉన్నాయి. నిరంతరం అనుమానించే/మానసికంగా బాధించే భార్య నుండి భర్త తనను తాను ఎలా రక్షించుకొవాలి?"
సంఘంలో విస్తారంగా వ్యాపించి ఉన్న పురుష ద్వేషం వలన దెబ్బతిన్న, వేధించబడుతోన్న, అణగారిన పురుషులకు ఊపిరిని ఊదుతూ వారి కోసమే ఈ సంస్థలు మన్నుతూ ఉన్నాయి. ఈ పురుష ద్వేషం వలనే వరుసగా పురుష వ్యతిరేక చట్టాలు రూపొందుతున్నవని, వీటి వలనే భారతదేశం లింగ ఆధారిత నేరపూరిత సంఘంగా మలచబడుతోందని గమనించాయి. పురుషుడి హక్కులపై, పురుషుని కుటుంబం హక్కులపై, తండ్రి యొక్క హక్కులపై, పిల్లల హక్కులపై, మానవ హక్కులపై ఈ సంస్థలు పోరాటం చేస్తున్నాయి.
రోహ్‌తక్ సోదరీమణుల వీడియో వివాదంలో సైతం సత్యాసత్యాల నిగ్గు తేల్చటానికి దీపికా స్వయంగా రోహ్‌తక్ బయలుదేరి అక్కడి ప్రత్యక్ష సాక్షులను విచారించి, ప్రసార మాధ్యమాలలో జరిగిన ప్రచారం వాస్తవాధారితం కాదని తెలుపటానికి తాను విచారించిన వారి వీడియోలు తీసి అంతర్జాలంలో పోస్టు చేసినది. తర్వాత ఈ సోదరీమణులకు పురుషులకు దేహశుద్ధి చేయటం పరిపాటి అని తేలినది. మెల్లగా ఈ ఉదంతాలలో నిజాలు బయటపడ్డాయి. తన స్వంత మాటలలో,
ఈ చట్టాన్ని తేవటంలో కీలక పాత్ర పోషించిన మహిళలను సేవ్ ఇండియా ఫ్యామిలీ ఫౌండేషన్ వంటి సంస్థలు "ఆధునిక సూర్పనఖలు"గా సంబోధించినవి. ఈ చట్టాన్ని వ్యతిరేకించే వర్గాలు, వీటి వలన స్త్రీకి మరింత హాని జరుగబోతోందని, ఇవి విడాకులు సంఖ్యను పెంపొందించబోతున్నవని, వీటి వలన భవిష్యత్తులో స్త్రీ జాతి నడిరోడ్డుకు ఈడ్చబడుతుందని ఆ నాడే అంచనా వేశాయి. స్త్రీల చెప్పుచేతలలో నడిచే పురుషులను "అవివేకులు"గా సంబోధించినవి.
సేవ్ ఇండియా ఫ్యామిలీ సంస్థ ప్రతినిధులు ఒకానొక సమావేశంలో భర్త స్థానంలో ఉన్న పురుషులు, అత్త/ఆడపడుచు స్థానంలో ఉన్న స్త్రీలు 498ఏ చట్టంలో బలిపశువులౌతున్నా, స్త్రీ-శిశు సంక్షేమ మంత్రి చోద్యం చూస్తున్నారని వారు స్త్రీ అభివృద్ధి మంత్రా లేక భార్య అభివృద్ధి మంత్రా అనేది అర్థం కావటం లేదని తెలిపారు.
ప్రస్తుత వరకట్న వేధింపు చట్టాలు పురుషులకు హానికరంగా ఉన్నవని, వీటిని మార్చవలసిన అవసరం ఉన్నదని పురుషవాదుల నుండి కుప్పలు తెప్పలుగా వస్తోన్న ఫిర్యాదుల దృష్ట్యా కేంద్రం ఈ చట్టంలో మార్పులకు అంగీకరించింది. అయితే మొదట అంగీకరించినా తర్వాత మాట మార్చింది. దీంతో పురుషవాదుల ఆగ్రహం కట్టలు తెంచుకొన్నది.
భారతదేశంలో పురుషుల హక్కుల ఉద్యమంభారతదేశంలో వివిధ పురుషుల హక్కుల సంస్థలకు సంబంధించిన ఉద్యమం. స్త్రీలకు మాత్రమే అనుకూలంగా ఉండి, వారికి మాత్రమే లాభదాయకమై, పురుషులకు హానికరంగా ఉండే చట్టాలను ఉపసంహరించాలని, లింగ వివక్షలేని చట్టాలను ప్రవేశపెట్టాలనేవి, ఈ ఉద్యమకారుల ప్రధాన ప్రతిపాదనలు.
వరకట్న నిరోధక చట్టాలు స్త్రీ హక్కులను కాపాడుతాయి, కానీ దురదృష్టవశాత్తూ బెదిరించాలనుకొనే, లేక రాజీ రూపంలో అధిక మొత్తాన్ని వసూలు చేసుకొనవచ్చుననే భార్య యొక్క అమాయక భర్తను ఇవి బలిగొంటాయని, వైవాహిక సామరస్యాన్ని ఇవి చెడగొడతాయని చుగ్ అభిప్రాయపడ్డారు.
సేవ్ ఇండియా ఫ్యామిలీ, ఢిల్లీకి చెందిన బర్ఖా త్రెహాన్ పార్లమెంటు సభ్యులను, రాజకీయవేత్తలను కలసి పురుషుల హక్కుల గురించి చర్చిస్తూ ఉంటారు. సమస్యలు అందరికీ ఉంటాయని, అందరూ లాభపడేలా వీటి పరిష్కారం ఉండాలని అభిప్రాయపడే ఆమె మాటలలో